open-index/open-wikipedia-markdown huggingface dataset:
Ηρόδοτος ή Αετίων

Ο **Ηρόδοτος ή Αετίων** είναι μια σύνοψη του λόγου που είχε εκφωνηθεί από τον Λουκιανό στην Ολυμπία και στη συνέχεια εκφωνήθηκε ως προλαλιά στη Αρχαία Μακεδονία, μπροστά σε ακροατήριο αποτελούμενο από Μακεδόνες. 

## Κεντρικό θέμα
Ο συγγραφέας αρχίζει επαινώντας τον Ηρόδοτο που αναδείχτηκε και δοξάστηκε απαγγέλοντας την ιστορία για τους περσικούς πολέμους στα Ολύμπια, όπως και άλλοι πολλοί. Και ο ζωγράφος Αετίων εκεί έδειξε τον περίφημο πίνακά του με το γάμο του Μεγάλου Αλεξάνδρου και της Ρωξάνης. Έτσι κι εγώ, λέει ο Λουκιανός, για να γίνω γνωστός σ΄ όλη τη Μακεδονία προτίμησα να κάμω την επίδειξή μου στην παμμακεδονική αυτή γιορτή της «αρίστης πόλεως».

Η προλαλιά αυτή της σατιρικής περιόδου διαβάστηκε στη Θεσσαλονίκη, όταν ο Λουκιανός παρουσίαζε την εργασία του και σε άλλες πόλεις.

## Επιρροές

Η περιγραφή του πίνακα του Αετίωνα από τον Λουκιανό ενέπνευσε δύο μεγάλους ζωγράφους της Αναγέννησης, τον Ραφαήλ και τον Σοντόμα, οι οποίοι ζωγράφισαν του «Γάμους του Μεγάλου Αλεξάνδρου» αλλά και μεταγενέστερα τον Ρούμπενς.

## Παραπομπές


## Εξωτερικοί σύνδεσμοι
*Σπουδή Ραφαήλ
*Πέτερ Πάουλ Ρούμπενς,[Ο Αλέξανδρος στέφει την Ρωξάνη βασίλισσα](https://web.archive.org/web/20141009175707/http://www.wikigallery.org/wiki/painting_381134/(after)-Sir-Peter-Paul-Rubens/Alexander-Crowning-Roxanne-As-Queen)

Κατηγορία:Έργα του Λουκιανού
Πολ-Αλμπέρ Φεβριέ

Ο **Πολ-Αλμπέρ Φεβριέ** (Κάννες, 26 Ιανουαρίου 1931 - Αιξ-αν-Προβάνς, 10 Απριλίου 1991) ήταν Γάλλος ιστορικός και αρχαιολόγος, εξειδικευμένος στην ύστερη Αρχαιότητα.
## Βιογραφία
Σπουδαστής στην *[[École nationale des chartes]]*, αποφοίτησε ως Αρχειονόμος Παλαιογράφος χάρη σε μια διατριβή με τίτλο « Η ανάπτυξη των πόλεων της Ανατολικής Κάτω Προβηγκίας μέχρι τον 16ο αιώνα » (1955). Αφού υπήρξε μέλος της Γαλλικής Σχολής της Ρώμης, διορίστηκε συντηρητής στα Εθνικά Αρχεία και, στη συνέχεια, στα Νομαρχιακά Αρχεία του Ερώ. 

Στη συνέχεια, δίδαξε αρχαιολογία και ιστορία στο Πανεπιστήμιο του Αλγερίου και, από το 1968 ως το 1991, ρωμαϊκή ιστορία στο Πανεπιστήμιο της Προβηγκίας, του οποίου έγινε και αντιπρόεδρος.

Το 2001, ένα ενιαίο κέντρο ερευνών που έφερε το όνομά του ιδρύθηκε από το Πανεπιστήμιο της Προβηγκίας.
## Εκδόσεις
* 1964 : *Le développement urbain en Provence, de l'époque romaine à la fin du XIV<sup>e</sup> siècle : Archéologie et histoire urbaine*
* 1971 : *Cathédrale de Fréjus*
* 1975 : *Gap et les cités voisines à l'époque romaine*
* 1980 : *La Ville antique*, sous la direction de Georges Duby; avec Michel Fixot, Christian Goudineau, Venceslas Kruta et *alii*.
* 1981 : *Le Groupe épiscopal de Fréjus*
* 1982 : *Villes et campagnes dans l'Empire romain, actes du Colloque organisé à Aix-en-Provence par l'UER d'histoire, les 16 et 17 mai 1980*, direction P.-A. F. et Philippe Leveau
* 1986 : *La Nécropole orientale de Sitifis (Sétif, Algérie)*
* 1986 : *Topographie chrétienne des cités de la Gaule. 2, Provinces ecclésiastiques d'Aix et d'Embrun*
* 1989 : *La Provence des origines à l'an mil*
* 1989 : *Approches du Maghreb romain* (2 volumes).
* 1996 : *La Méditerranée* (recueil posthume d'un certain nombre d'articles, en deux volumes)
## Παραπομπές

### Βιβλιογραφία
* « Nécrologie : Paul-Albert Février », *Gallia*, 48, 1991, p.1-12 Lire en ligne (article présentant son curriculum vitæ et sa bibliographie complète).
* Jean Guyon, « Paul-Albert Février (1931-1991) »,* [[MEFRA]]*, 103-1, 1991, p.307-312 Lire en ligne.
* Gabriel Camps, « Paul-Albert Février 1931-1991 », *Revue du monde musulman et de la Méditerranée*, 59-60, 1991, p.266-267 Lire en ligne
* Jean-Marie Guillon, *Paul-Albert Février, un historien dans l'Algérie en guerre : un engagement chrétien, 1959-1962*, préfacé par Pierre Vidal-Naquet et postfacé par André Mandouze, Le Cerf, Paris, 2006.
### Εξωτερικός Σύνδεσμος
* Ιστοσελίδα του Κέντρου Πολ-Αλμπέρ Φεβριέ στην Αιξ-αν-Προβάνς.

Κατηγορία:Γάλλοι αρχαιολόγοι
Κατηγορία:Γάλλοι ιστορικοί
Κατηγορία:Γάλλοι πανεπιστημιακοί
Σταύρος Ευαγόρου

Ο **Σταύρος Ευαγόρου** είναι  Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ την περίοδο 2001-2016.

## Βιογραφικά στοιχεία
Ο Σταύρος Ευαγόρου γεννήθηκε στην Αχερίτου στις 23 Σεπτεμβρίου 1959. Ομιλεί, πέρα από την ελληνική, την αγγλική, την τσεχική και την πολωνική γλώσσα. Σπούδασε οικονομικά στην Ανωτάτη Σχολή Οικονομικών Πράγας. Συνέχισε με μεταπτυχιακές σπουδές στα οικονομικά, με ειδίκευση στις διεθνείς οικονομικές σχέσεις στο ίδιο πανεπιστήμιο. 

Εργάστηκε ως κτηματομεσίτης και λογιστής στον ιδιωτικό τομέα. Το 1987 εργοδοτήθηκε στον μηχανισμό της Κεντρικής Επιτροπής του ΑΚΕΛ. Τον Μάρτιο του 2017 διορίστηκε ως μη εκτελεστικό μέλος του διοικητικοί συμβουλίου της Κεντρικής Τράπεζας της Κύπρου.

Είναι νυμφευμένος με την Εύα Βισνιέφσκι και έχει μία κόρη.

## Πολιτική διαδρομή
Στις Δημοτικές εκλογές του 1991 εκλέχθηκε δημοτικός σύμβουλος στον Δήμο Λευκωσίας με το ΑΚΕΛ, θέση στην οποία επανεκλέχθηκε στις Δημοτικές εκλογές του 1996.

Διετέλεσε μέλος του διοικητικού συμβουλίου του Συμβουλίου Αποχετεύσεων Λευκωσίας, του Συμβουλίου Υδατοπρομήθειας Λευκωσίας και των εταιρειών *Eurocypria Airlines Ltd* και *Κυπριακές Αερογραμμές Λτδ*. Το 1995 έγινε μέλος της Κεντρικής Επιτροπής του ΑΚΕΛ και το 2008 μέλος του Πολιτικού Γραφείου της Κεντρικής Επιτροπής του κόμματος. Διετέλεσε επικεφαλής του Γραφείου Οικονομικών και Κοινωνικών Μελετών της Κεντρικής Επιτροπής του ΑΚΕΛ. Επιπλέον, διετέλεσε εκπρόσωπος τύπου του κόμματος την περίοδο 2009-2011.

Στις βουλευτικές εκλογές του 2001 εκλέχτηκε για πρώτη φορά βουλευτής στην Εκλογική Περιφέρεια Αμμοχώστου με το ΑΚΕΛ για την Η΄ Κοινοβουλευτική Περίοδο. Επανεκλέγηκε στις βουλευτικές εκλογές του 2006 για την Θ΄ Κοινοβουλευτική Περίοδο και στις βουλευτικές εκλογές του 2011 για την Ι΄ Κοινοβουλευτική Περίοδο. Δεν επαναδιεκδίκησε εκλογή στις επόμενες βουλευτικές εκλογές καθώς το καταστατικό του ΑΚΕΛ απαγορεύει την υποψηφιότητα προσώπων που συμπλήρωσαν τρεις θητείες.

Ως βουλευτής, διετέλεσε πρόεδρος της Κοινοβουλευτικής Επιτροπής για την Εγκληματικότητα και την Καταπολέμηση των Ναρκωτικών και Εξαρτησιογόνων Ουσιών, αρχηγός της αντιπροσωπίας της Βουλής στην Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη, αναπληρωτής κοινοβουλευτικός εκπρόσωπος του ΑΚΕΛ, μέλος της Επιτροπής Επιλογής, μέλος της Κοινοβουλευτικής Επιτροπής Οικονομικών και Προϋπολογισμού και της Ad Hoc Κοινοβουλευτικής Επιτροπής για τις Κυπριακές Αερογραμμές. Επιπλέον, ήταν μέλος της αντιπροσωπίας της Βουλής στην Κοινοβουλευτική Συνέλευση της Ένωσης για τη Μεσόγειο.

## Παραπομπές

## Πηγές
*
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Αμμοχώστου
Κατηγορία:Κύπριοι οικονομολόγοι
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Παραμετρικό σύστημα συντεταγμένων

μικρογραφία|δεξιά
μικρογραφία|δεξιά

Το **παραμετρικό σύστημα συντεταγμένων** αποτελεί μία γενίκευση η οποία εμπεριέχει το κλασικό Καρτεσιανό σύστημα. Είναι δυνατόν να εφαρμοστεί σε αυτό ο απειροστικός λογισμός. Επίσης είναι δυνατόν να υπολογιστεί το μήκος καμπυλόγραμμου τμήματος στον τρισδιάστατο χώρο, το εμβαδό κλπ.

## Ορισμός Παραμετρικών συναρτήσεων
### Παραμετρικές δύο διαστάσεων
Ορίζουμε το ορθοκανονικό σύστημα συντεταγμένων με άξονες Χ(τ), Υ(τ).
Κάθε σημείο Μ στο επίπεδο,ορίζεται από το ζεύγος (Χ(τ), Υ(τ)) για την ίδια τιμή της μεταβλητής τ.
Έτσι έχουμε το σημείο Μ(Χ(τ), Υ(τ)). Το τ είναι πραγματικός αριθμός.
Πρόκειται για γεωμετρική απεικόνιση της αντιστοιχίας του πεδίου των τιμών της συνάρτησης Υ(τ) ως προς το πεδίο των τιμών της συνάρτησης Χ(τ).
Αν Χ(τ)= τ τότε συμπίπτει με το κλασικό ζεύγος (Υ=φ(χ)).
Γενικότερα αν Υ(τ)=φ(τ) και Υ(τ)=Υ(φ(τ)) και πάλι συμπίπτει με το κλασικό σύστημα.

### Παραμετρικές τριών διαστάσεων
;1) Παραμετρικές μίας μεταβλητής**
Ορίζουμε το ορθοκανονικό σύστημα συντεταγμένων με άξονες Χ(τ), Υ(τ), Ζ(τ).<br />
Κάθε σημείο Μ στο χώρο ορίζεται από την τριάδα (Χ(τ), Υ(τ), Ζ(τ)) για την ίδια τιμή της μεταβλητής τ.<br />
Έτσι έχουμε το σημείο Μ (Χ(τ), Υ(τ), Ζ(τ)).<br />
Το τ είναι πραγματικός αριθμός.<br />
Πρόκειται γιά γεωμετρική απεικόνιση της αντιστοιχίας του πεδίου των τιμών της συνάρτησης Ζ(τ)<br />
ως προς το πεδίο των τιμών της συνάρτησης Υ(τ) και ως προς το πεδίο των τιμών της συνάρτησης Χ(τ).<br />
Οι συναρτήσεις μίας μεταβλητής ορίζουν καμπύλες στον τρισδιάστατο χώρο.
;2) Παραμετρικές δύο μεταβλητών**
Ορίζουμε το ορθοκανονικό σύστημα συντεταγμένων με άξονες Χ(θ,ω), Υ(θ,ω), Ζ(θ,ω).
Κάθε σημείο Μ στο χώρο ορίζεται από την τριάδα ( Χ(θ,ω), Υ(θ,ω), Ζ(θ,ω)) για την ίδια τιμή των μεταβλητών θ, ω .
Έτσι έχουμε το σημείο Μ ( Χ(θ,ω), Υ(θ,ω), Ζ(θ,ω)).
Οι αριθμοί θ,ω είναι πραγματικοί .
θ=u ,ω=v
Οι συναρτήσεις δύο μεταβλητών ορίζουν επιφάνειες.
;3) Παραμετρικές τριών μεταβλητών (Συμπαγή στερεά)'''
Ορίζουμε το ορθοκανονικό σύστημα συντεταγμένων με άξονες Χ(u,v,w), Υ(u,v,w), Ζ(u,v,w).
Κάθε σημείο Μ στο χώρο ορίζεται από την τριάδα (Χ(u,v,w), Υ(u,v,w), Ζ(u,v,w)) για την ίδια τιμή των μεταβλητών u,v,w . 
Έτσι έχουμε το σημείο Μ (Χ(u,v,w), Υ(u,v,w), Ζ(u,v,w)).
Οι αριθμοί u,v,w είναι πραγματικοί .
Οι συναρτήσεις τριών μεταβλητών ορίζουν συμπαγή στερεά.

## Παραπομπές
* 

Κατηγορία:Συστήματα συντεταγμένων
Κατηγορία:Εξισώσεις
TE

Η συντομογραφία λατινικών και ελληνικών χαρακτήρων **TE** ή **Te** ή **te** και **ΤΕ** ή **Τε**, μπορεί να αναφέρεται:

## Επιστήμες
* Στο Τελλούριο (Te), χημικό στοιχείο  
* Στη Θρόμβωση, (**T**hrombo**e**mbolism)
* Στο Ρυθμό κυματοδήγησης, (**T**ransverse **E**lectric).

## Άλλες χρήσεις
* Στην Επαρχία του Τέραμο, ως διακριτικά κυκλοφορίας οχημάτων.
* Στην Τελούγκου, δραβιδική γλώσσα, κατά ISO 639-1 ως **te** 
* Στο tE, σύμβολο για τον Τόνο, κυρίως στην πυρηνική βιομηχανία.

## Στην ελληνική γλώσσα

*Στις πινακίδες κυκλοφορίας οχημάτων της Ελλάδας ως διακριτικό.
*Ως ΤΕ΄ ή **τε΄** στον αριθμό 305, στο ελληνικό σύστημα αρίθμησης.
Ναφταλάν

Η **Ναφταλάν** είναι πόλη του Αζερμπαϊτζάν που φημίζεται για τον ιαματικό τουρισμό της. Η περιοχή είναι πλούσια σε κοιτάσματα πετρελαίου που είναι ακατάλληλα για βιομηχανική χρήση, και γι'αυτό τα χρησιμοποιούν για ιαματικά λουτρά. Κάνουν καλό στα αρθριτικά, στις δερματικές παθήσεις και άλλες αρρώστιες. Είναι γνωστά από την αρχαιότητα.

Το ίδιο το όνομα της πόλης προέρχεται από την ελληνική λέξη «νάφθα» και την αζέρικη κατάληξη -αλάν, που σημαίνει «να πάρω». Τα πετρέλαια της περιοχής αποτελούν από μόνα τους μια δική τους βιομηχανία πετρελαίου, με το πετρέλαιο της οποία να αναφέρεται ως «Ναφταλάν». Το ακατέργαστο πετρέλαιο της περιοχής είναι πολύ βαρύ για να μεταφερθεί, αλλά περιέχει ναφθαλίνιο, έναν υδρογονάνθρακα που είναι το ενεργό συστατικό σαπουνιών για την αντιμέτωπιση της ψωρίασης.

## Παραπομπές


Κατηγορία:Πόλεις του Αζερμπαϊτζάν
Γιαννάκης Γαβριήλ

Ο **Γιαννάκης Γαβριήλ** (Δερύνεια Αμμοχώστου, 17 Ιουλίου 1961) είναι Ελληνοκύπριος πολιτικός. Είναι βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ.

## Βιογραφικά στοιχεία
Ο Γιαννάκης Γαβριήλ γεννήθηκε στη Δερύνεια στις 17 Ιουλίου 1961. Ομιλεί, πέρα από την ελληνική, την αγγλική και τη ουγγρική γλώσσα. Σπούδασε μηχανική της βιομηχανίας και επεξεργασίας του ξύλου στο Πανεπιστήμιο Δασοκομίας και Επιστήμης του Ξύλου στο Σόπρον της Ουγγαρίας. Εργάζεται ως εκπαιδευτικός.

Είναι νυμφευμένος με τη Χρυστάλλα Ιωάννου και έχει ένα υιό και μία κόρη.

## Πολιτική διαδρομή
Διετέλεσε γραμματέας της Ενιαίας Δημοκρατικής Οργάνωσης Νεολαίας (ΕΔΟΝ) Δερύνειας την περίοδο 1989-1993. Ήταν μέλος του διοικητικού συμβουλίου του Κέντρου Ενημέρωσης για τα Ναρκωτικά και Θεραπείας Εξαρτημένων Ατόμων (ΚΕΝΘΕΑ) την περίοδο 2004-2008. Επιπλέον, είναι μέλος του Συνδέσμου Επιστημόνων Μηχανικών και του Επιστημονικού Τεχνικού Επιμελητηρίου Κύπρου από το 1990. Διετέλεσε μέλος της Επαρχιακής Επιτροπής του ΑΚΕΛ Αμμοχώστου από το 2008 και μέλος της Κεντρικής Επιτροπή του ΑΚΕΛ από το 2010.

Συμμετείχε στις βουλευτικές εκλογές του 2006 στην Εκλογική Περιφέρεια Αμμοχώστου με το ΑΚΕΛ αλλά δεν εκλέχτηκε. Ωστόσο, το 2008, ο βουλευτής Εκλογικής Περιφέρειας Αμμοχώστου του ΑΚΕΛ, Κώστας Παπακώστας, διορίστηκε Υπουργός Άμυνας στην Κυβέρνηση Δημήτρη Χριστόφια. Πρώτος επιλαχών για τη θέση του στη βουλή ήταν ο Γιαννάκης Γαβριήλ, ο οποίος ανέλαβε καθήκοντα βουλευτή στις 6 Μαρτίου 2008 για την Θ΄ Κοινοβουλευτική Περίοδο. Επανεξελέγη στις βουλευτικές εκλογές του 2011 για την Ι΄ Κοινοβουλευτική Περίοδο.

Ως βουλευτής, διετέλεσε Πρόεδρος της Κοινοβουλευτικής Επιτροπής Γεωργίας και Φυσικών Πόρων και μέλος της Κοινοβουλευτικής Επιτροπής Εμπορίου και Βιομηχανίας.

Διεκδίκησε επανεκλογή στις βουλευτικές εκλογές του 2016 αλλά δεν εκλέχτηκε. Ωστόσο, λόγω της παραίτησης του βουλευτή του ΑΚΕΛ στην Εκλογική Περιφέρεια Αμμοχώστου, Χριστάκη Τζιοβάνη, τη θέση του στη βουλή πήρε στις 23 Οκτωβρίου 2020 ο Γιαννάκης Γαβριήλ ως πρώτος επιλαχών, για την ΙΑ΄ Κοινοβουλευτική Περίοδο. Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Παραπομπές

## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Αμμοχώστου
Κατηγορία:Κύπριοι εκπαιδευτικοί
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Χριστάκης Τζιοβάνης

Ο **Χριστάκης Τζιοβάνης** ειναι  Ελληνοκύπριος πολιτικός και επιχειρηματίας. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ την περίοδο 2011-2020.

## Βιογραφικά στοιχεία
Ο Χριστάκης Τζιοβάνης γεννήθηκε στην Αχερίτου στις 29 Δεκεμβρίου 1956. Κατάγεται από την Αχερίτου. Από το 1982 κατοικεί στο Παραλίμνι. Ομιλεί πέρα από την ελληνική και την αγγλική γλώσσα.

Αποφοίτησε από την Τεχνική Σχολή Αμμοχώστου με ειδίκευση στο τεχνικό σχέδιο. Το 1980 ίδρυσε την εταιρεία *Χριστάκης Τζιοβάνης & Σία* με έδρα τη Δεκέλεια. Σήμερα κατέχει τη θέση του προέδρου Επιχειρηματιών Ανάπτυξης Γης Αμμοχώστου.

Είναι νυμφευμένος με τη Χριστοδούλα Χατζηχριστοδούλου και έχει 1 υιό και 1 κόρη. 

## Πολιτική διαδρομή
Στις βουλευτικές εκλογές του 2011 εκλέχτηκε για πρώτη φορά βουλευτής στην Εκλογική Περιφέρεια Αμμοχώστου με το ΑΚΕΛ για την Ι΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2016 για την ΙΑ΄ Κοινοβουλευτική Περίοδο. Ως βουλευτής, διετέλεσε μέλος της Κοινοβουλευτικής Επιτροπής Άμυνας, της Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού και της Κοινοβουλευτικής Επιτροπής Μεταφορών, Επικοινωνιών και Έργων. Επιπλέον, ήταν μέλος της αντιπροσωπίας της Βουλής στην Ασιατική Κοινοβουλευτική Συνέλευση. 

Παραιτήθηκε στις 13 Οκτωβρίου 2020, μετά από δημοσίευση βίντεο του δικτύου Al Jazeera το οποίο, σύμφωνα με το δίκτυο, τον ενέπλεκε σε μια προσπάθεια χορήγησης κυπριακού διαβατηρίου μέσω του Citizenship Investment Program (CIP) σε καταδικασμένους για εγκλήματα.

## Άλλες δραστηριότητες
Ο Χριστάκης Τζιοβάνης υπήρξε ποδοσφαιριστής της Νέας Σαλαμίνας. Στη συνέχεια στράφηκε προς τη σκοποβολή, όντας ένας από τους κορυφαίους Κύπριους αθλητές σε σκιτ και τραπ. Μεγαλύτερη επιτυχία του είναι ένα χρυσό μετάλλιο σε Κοινοπολιτειακούς Αγώνες. Επιπλέον, διετέλεσε αντιπρόεδρος της Αναγέννησης Δερύνειας την περίοδο 1997-99. Την περίοδο 2008-10 διετέλεσε αντιπρόεδρος της Ομόνοιας.

## Παραπομπές

## Πηγές
*
*
*
*https://www.capital.gr/diethni/3487495/kupros-telos-ta-xrusa-diabatiria-meta-ton-salo-ton-apokalupseon

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Αμμοχώστου
Κατηγορία:Κύπριοι επιχειρηματίες
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Live in Paris 1975

**Live in Paris 1975** είναι ο τίτλος του διπλού, ζωντανά ηχογραφημένου άλμπουμ του χαρντ ροκ συγκροτήματος Deep Purple, ο οποίος ηχογραφήθηκε στις 7 Απριλίου του 1975 στο "Παλαί ντε Σπορ" του Παρισιού. Το άλμπουμ αυτό κυκλοφόρησε στις 5 Απριλίου 2001 και αποτελεί ηχητικό ντοκουμέντο της τελευταίας ζωντανής εμφάνισης του κιθαρίστα Ρίτσι Μπλάκμορ με το υπόλοιπο συγκρότημα, μέχρι την επανένωση τους το 1984. Μετά την αποχώρηση του, ο Μπλάκμορ δημιούργησε τους Rainbow και αντικαταστάθηκε στους Deep Purple από τον αμερικάνο κιθαρίστα, Τόμι Μπόλιν.

Τα τραγούδια προέρχονται από τα στούντιο άλμπουμ "*[[Machine Head (album)|Machine Head]]*", "*[[Burn (Deep Purple album)|Burn]]*" και "*[[Stormbringer (album)|Stormbringer]]*". Άλλες κυκλοφορίες που περιλαμβάνουν κομμάτια του "*Live in Paris 1975*" είναι το "*[[Made in Europe]]*" και το "*[[Mk III: The Final Concerts]]*".

Στις 29 Ιανουαρίου 2013, η εταιρεία "Eagle Rock" κυκλοφόρησε την επανέκδοση του άλμπουμ, με επιπλέον υλικό μία συνέντευξη του τραγουδιστή Ντέιβιντ Κόβερντεϊλ, του μπασίστα Γκλεν Χιούζ και του ντράμερ Ίαν Πέις, ηχογραφημένη το 1975.

## Τραγούδια
***CD 1***
1. **[[Burn (Deep Purple song)|Burn]]** *(Blackmore, Coverdale, Lord, Paice)* - 9:46
2. **[[Stormbringer (song)|Stormbringer]]** *(Blackmore, Coverdale)* - 5:12
3. **The Gypsy** *(Blackmore, Coverdale, Hughes, Lord, Paice)* - 6:11
4. **Lady Double Dealer** *(Blackmore, Coverdale)* - 4:35
5. **[[Mistreated]]** *(Blackmore, Coverdale)* - 12:49
6. **[[Smoke on the Water]]** *(Blackmore, Gillan, Glover, Lord, Paice)* - 11:10
7. **You Fool No One** *(Blackmore, Coverdale, Lord, Paice)* - 19:30

***CD 2***
8. **[[Space Truckin]]' ** *(Blackmore, Gillan, Glover, Lord, Paice)* - 21:21
9. **Going Down** *(Nix)* - 5:19
10. **[[Highway Star (song)|Highway Star]]** *(Blackmore, Gillan, Glover, Lord, Paice)* - 11:33

***Μπόνους επανέκδοσης***
11. *Συνέντευξη το [[1975]] με τους [[Ντέιβιντ Κόβερντεϊλ]], [[Γκλεν Χιούζ]] και [[Ίαν Πέις]]* - 23:19

## Θέσεις τσαρτ
***Paris 1975*** *(άλμπουμ)*

***Επίσημη κυκλοφορία επανέκδοσης: [[29 Ιανουαρίου]] [[2013]]***

## Τα μέλη των Deep Purple
Το "*Live in Paris 1975*" ηχογραφήθηκε από τη τρίτη σειρά μελών του συγκροτήματος. Τα μέλη της ήταν τα εξής:

* Ντέιβιντ Κόβερντεϊλ - φωνητικά
* Ρίτσι Μπλάκμορ - κιθάρα
* Τζον Λορντ - πλήκτρα
* Γκλεν Χιούζ - μπάσο
* Ίαν Πέις - τύμπανα

## Παραπομπές

## Πηγές
* Deep Purple: Live In Paris 1975. CD Review

Κατηγορία:Δισκογραφία των Deep Purple
Κατηγορία:Άλμπουμ του 2001
Αντρέας Καυκαλιάς

Ο **Αντρέας Καυκαλιάς** (Λεμεσός, 21 Οκτωβρίου 1971) είναι Ελληνοκύπριος πολιτικός. Από το 2011 είναι βουλευτής στην Εκλογική Περιφέρεια Λεμεσού εκλεγμένος με το ΑΚΕΛ.

## Βιογραφικά Στοιχεία
Ο Αντρέας Καυκαλιάς γεννήθηκε στη Λεμεσό στις 21 Οκτωβρίου 1971. Ομιλεί, πέρα από την ελληνική, την αγγλική γλώσσα. Το 1995 απέκτησε πτυχίο διοίκησης επιχειρήσεων από το Τεχνολογικό Ινστιτούτο Γουότερφορντ. Εργάζεται ως ασφαλιστικός σύμβουλος.

Είναι νυμφευμένος με την Αγαθονίκη Λαζάρου και έχει δύο υιούς και μία κόρη.

## Πολιτική διαδρομή
Στις Δημοτικές εκλογές του 2006 εκλέχθηκε δημοτικός σύμβουλος στον Δήμο Λεμεσού με το ΑΚΕΛ. Την περίοδο 2003-2009 ήταν μέλος του διοικητικού συμβουλίου του Οργανισμού Νεολαίας Κύπρου (ΟΝΕΚ). Την περίοδο 2008-2009 ήταν μέλος του Αντιναρκωτικού Συμβουλίου Κύπρου. Από το 2008 είναι μέλος του Επαρχιακού Πολιτιστικού Γραφείου του ΑΚΕΛ Λεμεσού, από το 2011 μέλος του Γραφείου Παιδείας της Κεντρικής Επιτροπής του ΑΚΕΛ, από το 2015 μέλος της Κεντρικής Επιτροπής του ΑΚΕΛ και από το ίδιο έτος μέλος του Αθλητικού Γραφείου της Κεντρικής Επιτροπής του ΑΚΕΛ.

Στις βουλευτικές εκλογές του 2011 εκλέχθηκε βουλευτής στην Εκλογική Περιφέρεια Λεμεσού με το ΑΚΕΛ για την Ι΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2016 για την ΙΑ΄ Κοινοβουλευτική Περίοδο. 

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Γεωργίας και Φυσικών Πόρων. Είναι πρόεδρος της Κοινοβουλευτικής Επιτροπής Γεωργίας και Φυσικών Πόρων και μέλος της Κοινοβουλευτικής Επιτροπής Οικονομικών και Προϋπολογισμού και της Κοινοβουλευτικής Επιτροπής Παιδείας και Πολιτισμού. Επιπλέον, είναι αρχηγός της αντιπροσωπίας της Βουλής στην Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Παραπομπές


## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Χρίστος Μέσης

Ο **Χρίστος Μέσης** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 2011-2016 και Δήμαρχος Μέσα Γειτονιάς την περίοδο 2006-2011.

## Βιογραφικά στοιχεία
Ο Χρίστος Μέσης γεννήθηκε στη Λεμεσό στις 25 Αυγούστου 1957. Ομιλεί, πέρα από την ελληνική, την αγγλική και τη γερμανική γλώσσα. Σπούδασε μηχανολογική μηχανική στο Πολυτεχνείο Άαχεν στη Γερμανία. Εργάζεται ως μηχανολόγος μηχανικός.

Είναι νυμφευμένος με τη Λίζα Φλωρίδου και έχει ένα υιό και μία κόρη.

## Πολιτική διαδρομή
Από το 1987 έως το 1991 διετέλεσε πρόεδρος της ΠΟΦΝΕ. Την περίοδο 1994-2000 διετέλεσε αντιπρόεδρος του Οργανισμού Νεολαίας Κύπρου (ΟΝΕΚ). Την περίοδο 1998-2008 ήταν μέλος του εκτελεστικού γραφείου του ΔΗΚΟ. Με δική του απόφαση τερμάτισε την παρουσία του στο εκτελεστικό γραφείο του κόμματος και αποστασιοποιήθηκε.

Στις Δημοτικές εκλογές του 2001 εκλέχθηκε Δήμαρχος Μέσα Γειτονιάς, θέση στην οποία επανεκλέχθηκε στις Δημοτικές εκλογές του 2006. Διετέλεσε αντιπρόεδρος της Ένωσης Δήμων Κύπρου την περίοδο 2002-2011 και αντιπρόεδρος της Επιτροπής των Περιφερειών της Ευρωπαϊκής Ένωσης την περίοδο 2004-2011.

Στις βουλευτικές εκλογές του 2011 εκλέχτηκε βουλευτής στην Εκλογική Περιφέρεια Λεμεσού με το ΑΚΕΛ για την Ι΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2016 αλλά δεν εκλέχτηκε.

Ως βουλευτής, διετέλεσε μέλος της Κοινοβουλευτικής Επιτροπής Άμυνας, της Κοινοβουλευτικής Επιτροπής Εμπορίου και Βιομηχανίας, της Κοινοβουλευτικής Επιτροπής Εξωτερικών και Ευρωπαϊκών Υποθέσεων και της Κοινοβουλευτικής Επιτροπής Εσωτερικών. Επιπλέον, ήταν μέλος της αντιπροσωπίας της Βουλής στη Διάσκεψη των Επιτροπών Ευρωπαϊκών Υποθέσεων των Κοινοβουλίων των Χωρών Μελών της Ευρωπαϊκής Ένωσης.

Στις προεδρικές εκλογές του 2018 ήταν επικεφαλής του επιτελείου του υποψηφίου προέδρου Σταύρου Μαλά.

Τον Αύγουστο του 2021 διορίστηκε μέλος του Διοικητικού Συμβουλίου της Αρχής Λιμένων Κύπρου.

## Παραπομπές


## Πηγές
*

|-

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Κύπριοι μηχανολόγοι μηχανικοί
Κατηγορία:Δήμαρχοι Μέσα Γειτονιάς
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Ερμενγκόλ Β΄ του Ουρζέλ

Ο **Ερμενγκόλ Β΄ του Ουρζέλ** ή **Ερμενγκόλ ο Προσκυνητής** (Καταλανική γλώσσα : *Ermengol I d'Urgell*, 1009 - 1038), Κόμης της Ουρζέλ (1010 - 1038) ήταν γιος του Ερμενγόλ Α΄ του Ουρχέλ και της Γαριβέργης την οποία οι *Europaische Stammtafeln* ταυτίζουν με μια ευγενή από την οικογένεια των Κόμητων της Προβηγκίας υπό την ονομασία Τιβεργία. Όντας ακόμη ανήλικος κατά τον θάνατο του πατέρα του, ξεκίνησε την βασιλεία του υπό την προστασία του θείου του Ραμόν Μπορέλ Κόμη της Βαρκελώνης μέχρι το 1018. Ο Ερμενγκόλ Β΄ πραγματοποίησε προσκύνημα στους Αγίους Τόπους και πέθανε το 1038 στην Ιερουσαλήμ.
Με την βοήθεια του θείου του, ο Ερμενγόλ επιτέθηκε επιτυχώς εναντίον των εδαφών υπό μουσουλμανική κατοχή που βρίσκονταν στα νότια της κομητείας κατακτώντας το Μοντμαγάστρε, Αλός ντε Μπαλαγκέρ, Μαλαγάστρε, Ρουμπιό, και Αρτέζα. Κατά το 1015, ο Άγιος Ερμενγόλ επίσκοπος του Ουρζέλ αποφάσισε να εποικίσει την περιοχή της Γκισόνα. Το 1034 ο Αρνάου Μιρ ντε Τοστ επανέκτησε το κάστρο του Άζε. Οι εμίρηδες του βασιλείου τάιφα της Σαραγόσα και της Λιέιδα παραχώρησαν επίσης εδάφη στην κομητεία και την επισκοπή του Ουρζέλ.

## Οικογένεια

Νυμφεύθηκε, καταρχάς, κατά το 1026 κάποια Αρσένδη, για την οποία κανέναν επιπλέον στοιχείο δεν είναι γνωστό.

Χήρος, ξανανυμφεύθηκε σε δεύτερο γάμο κατά το 1030 με κάποια Κωνσταντία η οποία γέννησε τον :

*Ερμενγόλ Γ΄ του Ουρχέλ (1031/33 - 1065), Κόμη του Ουρζέλ

Η δεύτερη σύζυγος του απεβίωσε το 1059, διετέλεσε αντιβσίλισσα και κηδεμόνας στο πλευρό του ανήλικου γιου τους Ερμενγόλ Γ΄. Πιθανότατα ήταν η ομώνυμη κόρη του Βερνάρδου Α΄ του Μπεζαλού με την σύζυγο του Τόδα/Αδελαΐδα, μάλλον κόρη τού Γουλιέλμου Β΄ των Μποζονιδών κόμη της Προβηγκίας ή ίσως τού Γουλιέλμου Σάντσεθ της Γασκώνης, κληρονόμησε τον Οκτώμβριο του 2021 τον πατέρα της.

## Πρόγονοι

## Παραπομπές



## Πηγές

*Fernández-Xesta, Ernesto. Relaciones familiares entre el condado de Urgel y Castilla y León. Real Academia Matritense de Heráldica y Genealogía, 2001
*Monfar, Diego; Bofarull, Pròsper de. Historia de los Condes de Urgel. Barcelona: Establiment litográfico y tipográfico de D. José Eusebio Monfort, 1853
*The Bishop Builds a Bridge: Sanctity and Power in the Medieval Pyrenees. Jeffrey A. Bowman, The Catholic Historical Review, 7-8

Κατηγορία:Ισπανική τάξη ευγενών
Κατηγορία:Κόμητες του Ουρζέλ
Κατηγορία:Οίκος της Βαρκελώνης
Κώστας Κώστα

Ο **Κώστας Κώστα** (Ζακάκι Λεμεσού, 26 Μαρτίου 1971) είναι Ελληνοκύπριος πολιτικός. Από το 2011 είναι βουλευτής στην Εκλογική Περιφέρεια Λεμεσού εκλεγμένος με το ΑΚΕΛ.

## Βιογραφικά Στοιχεία
Ο Κώστας Κώστα γεννήθηκε στο Ζακάκι στις 26 Μαρτίου 1971. Ομιλεί, πέρα από την ελληνική, την αγγλική γλώσσα. Πριν την εκλογή του στη θέση του βουλευτή ήταν υπάλληλος οργανισμού δημοσίου δικαίου (Συμβούλιο Εγγραφής και Έλεγχου Εργοληπτών με καθήκοντα Τεχνικού Επιθεωρητή στην Επαρχία Λεμεσού).

Είναι νυμφευμένος με τη Λία Λεβέντη και έχει μία κόρη.

## Πολιτική διαδρομή
Το 1985 έγινε μέλος της ΕΔΟΝ και το 1991 μέλος του ΑΚΕΛ. Είναι μέλος της Κεντρικής Επιτροπής του ΑΚΕΛ, μέλος της επαρχιακής επιτροπής ΑΚΕΛ Λεμεσού και μέλος του Γραφείου Περιβάλλοντος του ΑΚΕΛ Λεμεσού. Επιπλέον, συμμετέχει στα Γραφεία Τουρισμού, Ενεργειακής Πολιτικής, Θαλασσίων Μεταφορών, Οδικών Μεταφορών, Συνεργατισμού και Μεσαίων Στρωμάτων της Κεντρικής Επιτροπής του ΑΚΕΛ.

Στις βουλευτικές εκλογές του 2011 εκλέχθηκε βουλευτής στην Εκλογική Περιφέρεια Λεμεσού με το ΑΚΕΛ για την Ι΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2016 για την ΙΑ΄ Κοινοβουλευτική Περίοδο. 

Ως βουλευτής, είναι γραμματέας της Βουλής (από το 2011), μέλος της Κοινοβουλευτικής Επιτροπής Άμυνας, της Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού και της Κοινοβουλευτικής Επιτροπής Μεταφορών, Επικοινωνιών και Έργων και μέλος της αντιπροσωπίας της Βουλής στην Κοινοβουλευτική Συνέλευση της Ένωσης για τη Μεσόγειο.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Άλλες δραστηριότητες
Υπηρέτησε την ΑΕΖ Ζακακίου από διάφορα πόστα. Επιπλεόν, είναι εκ των ιδρυτών και πρώην γραμματέας του Πολιτιστικού Ομίλου της ΑΕΖ.

## Παραπομπές


## Πηγές
*
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Πάμπος Παπαγεωργίου

Ο **Πάμπος Παπαγεωργίου** είναι Ελληνοκύπριος πολιτικός. Διετέλεσε βουλευτής στην Εκλογική περιφέρεια Κερύνειας εκλεγμένος με το ΑΚΕΛ την περίοδο 2011-2016.

## Βιογραφικά στοιχεία
Ο Πάμπος Παπαγεωργίου γεννήθηκε στο Αργάκι στις 15 Ιουνίου 1963. Ομιλεί, πέρα από την ελληνική, την αγγλική γλώσσα. Σπούδασε φιλοσοφία και ψυχολογία στο Εθνικό και Καποδιστριακό Πανεπιστήμιο Αθηνών (1981-1986). Συνέχισε με μεταπτυχιακές σπουδές στη φιλοσοφία στο Βασιλικό Κολέγιο του Λονδίνου (1986-1987). Ακολούθως, απέκτησε διδακτορικό δίπλωμα στην πολιτική φιλοσοφία από το Πανεπιστημιακό Κολέγιο Λονδίνου (1987-1990). Είναι καθηγητής φιλοσοφίας στο Ευρωπαϊκό Πανεπιστήμιο Κύπρου.

Το 1991 εργοδοτήθηκε στο Κέντρο Ερευνών του Ευρωπαϊκού Πανεπιστημίου Κύπρου (τότε Cyprus College) ως επικεφαλής του τμήματος κοινωνικοοικονομικής και πολιτικής έρευνας. Συμμετείχε σε πολλά ερευνητικά προγράμματα και έχει δημοσιεύσει πολλά άρθρα και έρευνες. Διεξήγαγε έρευνα για πολλούς δημόσιους οργανισμούς, μεταξύ των οποίων η Κεντρική Τράπεζα της Κύπρου και η Επιτροπή Κεφαλαιαγοράς Κύπρου. Επιπλέον, ήταν παρουσιαστής τηλεοπτικής εκπομπής για θέμα οικονομίας στο ΡΙΚ για έξι χρόνια.

Την περίοδο 2000-2006 συμμετείχε στο διοικητικό συμβούλιο της ΑΤΗΚ. Το 2008 διορίστηκε μέλος του διοικητικού συμβουλίου της Κεντρικής Τράπεζας της Κύπρου θέση στην οποία παρέμεινε ως το 2011, όταν παραιτήθηκε λόγω της εκλογής του στη θέση του βουλευτή. Το 2000 τιμήθηκε βραβείο «Γιάννος Κρανιδιώτης» για την ερευνητική εργασία του.

Αντιπροσωπεύει την Κύπρο στο διεθνές πρόγραμμα International Social Survey Programme (ISSP). Επιπλέον, είναι εταίρος του προγράμματος μέτρησης της ανταγωνιστικότητας του Παγκόσμιου Οικονομικού Φόρουμ, καθώς και μέλος του προγράμματος European Elections Study.

Είναι νυμφευμένος με την Ελένη Χριστοδουλίδου και έχει ένα υιό και μία κόρη.

## Πολιτική διαδρομή
Στις βουλευτικές εκλογές του 2011 εκλέχτηκε για βουλευτής στην Εκλογική περιφέρεια Κερύνειας με το ΑΚΕΛ για την Ι΄ Κοινοβουλευτική Περίοδο. Δεν επαναδιεκδίκησε εκλογή στις βουλευτικές εκλογές του 2016.

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων και μέλος της Κοινοβουλευτικής Επιτροπής Οικονομικών και Προϋπολογισμού, της Κοινοβουλευτικής Επιτροπής Παρακολουθήσεως Σχεδίων Αναπτύξεως και Ελέγχου Δημόσιων Δαπανών και της Ad Hoc Κοινοβουλευτικής Επιτροπής για τις Κυπριακές Αερογραμμές. Επιπλέον, ήταν μέλος της αντιπροσωπίας της Βουλής στον Κοινοπολιτειακό Κοινοβουλευτικό Σύνδεσμο.

## Παραπομπές


## Πηγές
* 
* 

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Κερύνειας
Κατηγορία:Απόφοιτοι του Πανεπιστημιακού Κολλεγίου του Λονδίνου
Κατηγορία:Κύπριοι πανεπιστημιακοί
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Μεγακλής της Ηπείρου

Ο **Μεγακλής της Ηπείρου** ήταν ένας αξιωματικός στην υπηρεσία του Πύρρου της Ηπείρου, βασιλέα των Μολοσσών, ο οποίος τον συνόδευσε στις εκστρατείες του στην Ιταλία. 

Ο Μεγακλής αναφέρεται ως συνοδός του Πύρρου στη Μάχη της Ηράκλειας το 280 π.Χ. Λέγεται πως με τη δράση του ήταν συνετελούσε στη διάσωση της ζωής του βασιλιά, και κατήυθηνε τις απόπειρες των αντιπάλων του Πύρρου, προς τον εαυτό του. Έπεσε θύμα εξαιτίας αυτής της δράσης του, όταν σκοτώθηκε από έναν Ρωμαίο.

## Δείτε επίσης

* Αρχαία Ήπειρος
* Πύρρος της Ηπείρου

Κατηγορία:Αρχαίοι Ηπειρώτες
Κατηγορία:Αρχαία Ήπειρος
Ειρήνη Χαραλαμπίδου

Η **Ειρήνη Χαραλαμπίδου** (Λεμεσός, 19 Μαρτίου 1964) είναι Ελληνοκύπρια πολιτικός. Από το 2011 είναι βουλευτής στην Εκλογική Περιφέρεια Λευκωσίας, μέλος του ΑΛΜΑ και εκλεγμένη με το ΑΚΕΛ.

## Βιογραφικά στοιχεία
Η Ειρήνη Χαραλαμπίδου γεννήθηκε στη Λεμεσό στις 19 Μαρτίου 1964. Από το 1974 διαμένει στη Λευκωσία. Ομιλεί, πέρα από την ελληνική, την αγγλική γλώσσα. Σπούδασε δημοσιογραφία στο Mediterranean College στην Αθήνα και αργότερα ψυχολογία στο Πανεπιστήμιο Λευκωσίας. 

Πριν από την εκλογή της στη θέση του βουλευτή εργαζόταν ως δημοσιογράφος. Εργάστηκε ως δημοσιογράφος στο συγκρότημα της εφημερίδας *Ο Αγών* και στην *[[Ελευθεροτυπία (εφημερίδα)|Ελευθεροτυπία]]*. Επιπλέον, έχει συνεργαστεί με την εφημερίδα *Κήρυκας*. Διετέλεσε διευθύντρια δημοσίων σχέσεων του τουριστικού οργανισμού *Λούης*.

Την περίοδο 1987-1994 εργάστηκε στο ΡΙΚ. Ήταν παρουσιάστρια της δημοφιλούς ψυχαγωγικής εκπομπής *Ευχάριστο Σαββατόβραδο*. Την περίοδο 1994-1996 εργάστηκε στο κανάλι Λόγος και την περίοδο 1998-2001 στον ΑΝΤ1 Κύπρου. Την περίοδο 2002-2011 εργάστηκε στο ΡΙΚ. Από τον Σεπτέμβριο του 2004 έως και τον Φεβρουάριο του 2011 είχε την ευθύνη για την έρευνα, δημοσιογραφική επιμέλεια και παρουσίαση της δημοφιλούς εκπομπής *Το Συζητάμε*.

Είναι συγγραφέας των βιβλίων *Όσα Συζητήσαμε* (2007) και *Οι Λευκές Σελίδες του Κυπριακού* (2011).

Είναι παντρεμένη με τον Άντρο Παπαπαύλου και έχει δύο υιούς.

## Πολιτική διαδρομή
Στις βουλευτικές εκλογές του 2011 εκλέχθηκε βουλευτής στην Εκλογική Περιφέρεια Λευκωσίας με το ΑΚΕΛ για την Ι΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2016 για την ΙΑ΄ Κοινοβουλευτική Περίοδο. 

Ως βουλευτής, είναι αναπληρώτρια πρόεδρος της Κοινοβουλευτικής Επιτροπής Παρακολουθήσεως Σχεδίων Αναπτύξεως και Ελέγχου Δημόσιων Δαπανών και μέλος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών, της Κοινοβουλευτικής Επιτροπής Θεσμών, Αξιών και Επιτρόπου Διοικήσεως και της Κοινοβουλευτικής Επιτροπής Υγείας.

Επανεκλέχθηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

Στις 6 Ιουλίου 2021 εκλέχθηκε αντιπρόεδρος της Κοινοβουλευτικής Συνέλευσης του Οργανισμού για την Ασφάλεια και τη Συνεργασία στην Ευρώπη, θέση που πρώτη φορά κατέλαβε Κύπριος βουλευτής. Επανεξελέγη στην ίδια θέση στις 6 Ιουλίου 2022.

## Παραπομπές


## Πηγές
*
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λευκωσίας
Κατηγορία:Κύπριοι δημοσιογράφοι
Κατηγορία:Κύπριοι τηλεπαρουσιαστές
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Ομαδικός βιασμός στο Δελχί 2012

Ο **ομαδικός βιασμός στο Δελχί** ήταν αποτρόπαιο γεγονός, το οποίο έλαβε χώρα στο Δελχί στις 16 Δεκεμβρίου του 2012. Η 23χρονη μαζί με το συνοδό της ξυλοκοπήθηκαν άγρια επί 40 λεπτά με λοστούς από μία ομάδα έξι ανδρών, ενώ η γυναίκα βιάστηκε ομαδικά και κακοποιήθηκε με σιδηρολοστό. Το θύμα του ομαδικού βιασμού υπέκυψε 13 μέρες αργότερα από τα τραύματα από σκουριασμένο λοστό σε ένα νοσοκομείο στη Σιγκαπούρη κατά τη διάρκεια εντατικής θεραπείας για τις γαστροεντερικές και εγκεφαλικές κακώσεις που υπέστη από την επίθεση. 

Το γεγονός έλαβε διεθνώς ευρεία κάλυψη. Ο θάνατος της γυναίκας προκάλεσε μαζικές διαδηλώσεις με χιλιάδες συμμετέχοντες στο Δελχί και σε άλλες μεγάλες πόλεις της Ινδίας. Με αφορμή τον βιασμό της φοιτήτριας συζητούνται στην Ινδία τα δικαιώματα της γυναίκας. Οι άνδρες που επιτέθηκαν στο νεαρό ζευγάρι συνελήφθησαν έξι μέρες μετά τον βιασμό και οι 5 ενήλικες καταδικάστηκαν μετά από σύντομη δίκη σε θάνατο. Ο έκτος βιαστής, ο οποίος ήταν ανήλικος καταδικάστηκε απλώς σε φυλάκιση αν και η επιθεσή του ήταν η αγριότερη.

## Παραπομπές


## Εξωτερικοί σύνδεσμοι

*Ιστοσ. pucl.org. Maya Tyagi rape case, Baghpat, 1980
*Ιστοσ jstor.org, Rameezaa Bee rape case, Andhra Pradesh, 1979

Κατηγορία:2012
Κατηγορία:Φεμινισμός στην Ινδία
Κατηγορία:Δελχί
Κατηγορία:Ομαδικός βιασμός
Κατηγορία:Περιστατικά βίας εις βάρος γυναικών
Γενεάτες

Οι **Γενεάτες** ήταν αρχαίο ελληνικό φύλο της Πελαγονίας. Η ύπαρξή τους είναι γνωστή μόνο από επιγραφικές μαρτυρίες.

Κατά τη βασιλεία του Ρωμαίου αυτοκράτορα Τραϊανού, ο τιμητής της επαρχίας της Μακεδονίας, Δέκιμος Τερέντιος Γεντιανός, παρενέβη για τον καθορισμό των συνόρων μεταξύ των Γενεατών και μίας άλλης πελαγονικής κοινότητας. 

## Παραπομπές


Κατηγορία:Αρχαία ελληνικά φύλα
Κατηγορία:Αρχαία Μακεδονία
Γιάννος Λαμάρης

Ο **Γιάννος Λαμάρης** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 2001-2016.

## Βιογραφικά στοιχεία
Ο Γιάννος Λαμάρης γεννήθηκε στη Λεμεσό στις 14 Οκτωβρίου 1955. Ομιλεί, πέρα από την ελληνική, την αγγλική γλώσσα. Σπούδασε διοίκηση επιχειρήσεων στην Ανωτάτη Σχολή Οικονομικών και Εμπορικών Επιστημών Αθηνών (ΑΣΟΕΕ). Εργάστηκε ως εμποριολόγος.

Είναι νυμφευμένος με τη Νίκη Παπαϊωάννου και έχει δύο κόρες.

## Πολιτική διαδρομή
Την περίοδο 1983-1993 διετέλεσε επαρχιακός γραμματέας της Ενιαίας Δημοκρατικής Οργάνωσης Νεολαίας (ΕΔΟΝ) Λεμεσού. Την περίοδο 1989-1993 ήταν μέλος του Κεντρικού Συμβουλίου και της Κεντρικής Γραμματείας της ΕΔΟΝ. Επιπλέον, ήταν μέλος της Επαρχιακής Επιτροπής και της Επαρχιακής Γραμματείας ΑΚΕΛ Λεμεσού. Το 1990 έγινε μέλος της Κεντρικής Επιτροπής του ΑΚΕΛ και το 2010 μέλος του Πολιτικού Γραφείου της Κεντρικής Επιτροπής του κόμματος.

Στις Δημοτικές εκλογές του 1991 εκλέχθηκε δημοτικός σύμβουλος στον Δήμο Λεμεσού με το ΑΚΕΛ, θέση στην οποία επανεκλέχθηκε στις Δημοτικές εκλογές του 1996. Στη δεύτερη θητεία του ήταν υπεύθυνος της δημοτικής ομάδας του ΑΚΕΛ.

Στις βουλευτικές εκλογές του 2001 εκλέχτηκε για πρώτη φορά βουλευτής στην Εκλογική Περιφέρεια Λεμεσού με το ΑΚΕΛ για την Η΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2006 για την Θ΄ Κοινοβουλευτική Περίοδο και στις βουλευτικές εκλογές του 2011 για την Ι΄ Κοινοβουλευτική Περίοδο. Δεν επαναδιεκδίκησε εκλογή στις επόμενες βουλευτικές εκλογές καθώς το καταστατικό του ΑΚΕΛ απαγορεύει την υποψηφιότητα προσώπων που συμπλήρωσαν τρεις θητείες.

Ως βουλευτής, διετέλεσε πρόεδρος της Κοινοβουλευτικής Επιτροπής Εσωτερικών και της Κοινοβουλευτικής Επιτροπής Περιβάλλοντος, αναπληρωτής πρόεδρος της Ad Hoc Κοινοβουλευτικής Επιτροπής για τις Κυπριακές Αερογραμμές και μέλος της Ad Hoc Κοινοβουλευτικής Επιτροπής για τον Κανονισμό της Βουλής, μέλος της Κοινοβουλευτικής Επιτροπής Οικονομικών και Προϋπολογισμού και κοινοβουλευτικός εκπρόσωπος του ΑΚΕΛ.

## Παραπομπές

## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Κύπριοι εμποριολόγοι
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Αλδοστερόνη

thumb|270px|Χημική δομή
Η **αλδοστερόνη** είναι μια στεροειδής ορμόνη της οικογένειας των αλατοκορτικοειδών που παράγεται από τη σπειροειδή ζώνη του φλοιού των επινεφριδίων. Δρα κυρίως στο άπω εσπειραμένο και το αθροιστικό σωληνάριο του νεφρώνα, τη λειτουργική μονάδα του νεφρού, και προκαλεί επαναρρόφηση νατρίου και νερού, απέκκριση καλίου και αύξηση της αρτηριακής πίεσης. Η συνολική δράση της αλδοστερόνης είναι η αύξηση της επαναρρόφησης ιόντων και νερού στο νεφρό, αυξάνοντας τον όγκο του αίματος και επομένως την πίεση. Είναι μέρος του συστήματος ρενίνης-αγγειοτενσίνης.

Φάρμακα τα οποία παρεμποδίζουν την έκκριση ή την δράση της αλδοστερόνης χρησιμοποιούνται ως αντιυπερτασικά. Ένα παράδειγμα είναι η σπειρονολακτόνη, η οποία χαμηλώνει την αρτηριακή πίεση καθώς εμποδίζει την αλδοστερόνη να προσδεθεί στον υποδοχέα της: η καθαρή δράση της είναι η ελάττωση την κατακράτησης νατρίου και νερού, αλλά και η αύξηση της συγκέντρωσης καλίου. Η δραστηριότητα της αλδοστερόνης μειώνεται στη νόσο του Άντισον και αυξάνεται στη νόσο του Conn (υπεραλδοστερονισμός).

Απομονώθηκε για πρώτη φορά από τους Σίμπσον και Τάιτ το 1953.

## Εξωτερικοί σύνδεσμοι
* 

Κατηγορία:Στεροειδείς ορμόνες
Κατηγορία:Κορτικοστεροειδή
Βιασμοί στην Ινδία

Οι βιασμοί στην Ινδία είναι σύνηθες φαινόμενο. Είναι το πιο συνηθισμένο έγκλημα εναντίον του γυναικείου φύλου. Οι Ινδοί δεν σέβονται τις γυναίκες και τις θεωρούν κτήμα τους. Πολλά είναι τα θύματα βιασμού στην Ινδία. Έχει καταγγελθεί από την εφημερίδα Χιντού ότι οι καταδίκες για τους βιασμούς είναι όλο και λιγότερες, την ώρα που ο αριθμός των βιασμών αυξάνεται. Ο νόμος στην Ινδία επιτάσσει πως τα θύματα βιασμών θα πρέπει να προστατεύονται από την τήρηση της ανωνυμίας τους.

Επειδή οι βιασμοί είναι κοινό φαινόμενο, η κάλυψή τους από την εγχώριο τύπο είναι μικρή. Όταν γίνεται αναφορά από το τύπο, τα περισσότερα άρθρα επικεντρώνεται περισσότερο στο θύμα και το αίσθημα ντροπής που το διακατέχει, παρά το ίδιο το γεγονός ή το δράστη. Συνηθώς αυτά τα άρθρα συνοδεύονται από εικόνες ή φωτογραφίες, τις λεγόμενες ρούμπρικες, ώστε να εντάξουν γρήγορα τον αναγνώστη στο θέμα, που απεικονίζουν γυναίκες, παρά τους δράστες.

## Αρχειακές αναφορές


Κατηγορία:Ομαδικός βιασμός
Κατηγορία:Εγκλήματα εις βάρος των γυναικών
Κατηγορία:Κοινωνία της Ινδίας
Ισλανδικό Φαλλολογικό Μουσείο

Το **Ισλανδικό Φαλλολογικό Μουσείο** (ισλ. Hið Íslenzka Reðasafn) βρίσκεται στο Ρέυκιαβικ, την πρωτεύουσα της Ισλανδίας, και στεγάζει τη μεγαλύτερη συλλογή πεών στον κόσμο. Η συλλογή περιλαμβάνει 280 δείγματα από 93 είδη ζώων, συμπεριλαμβανομένων 55 πεών από φάλαινες, 36 από φώκιες και 118 από χερσαία θηλαστικά. Το μουσείο απέκτησε το πρώτο του ανθρώπινο πέος τον Ιούλιο του 2011, ένα από τέσσερα που έχουν υποσχεθεί επίδοξοι δότες. Το μουσείο συνεχίζει να ψάχνει για ένα "νεότερο, μεγαλύτερο και καλύτερο" δείγμα.  

Το μουσείο ιδρύθηκε το 1997 από τον συνταξιούχο δάσκαλο Sigurður Hjartarson, και διευθύνεται από τον γιό του, Hjörtur Gísli Sigurðsson. Το ενδιαφέρον το Sigurður για τα πέη ξεκίνησε κατά την παιδική του ηλικία, όταν πήρε στα χέρια του ένα μαστίγιο για αγελάδες, φτιαγμένο από το πέος ενός ταύρου. Η συλλογή του ποικίλλει από ένα κομμάτι πέους γαλάζιας φάλαινας μήκους 170 εκ. ως το πεϊκό οστό ενός χάμστερ, μήκους 2 χιλ., για το οποίο απαιτείται μεγεθυντικός φακός. Το μουσείο ισχυρίζεται ότι η συλλογή του επίσης περιλαμβάνει δείγματα από ξωτικά και τρολ, αλλά, καθώς στην ισλανδική παράδοση τα πλάσματα αυτά είναι αόρατα, οι επισκέπτες δεν μπορούν να τα δουν. Στα εκθέματα επίσης περιλαμβάνονται σχετικά χειροτεχνήματα, όπως αμπαζούρ φτιαγμένα από τα όσχεα ταύρων.

Το μουσείο έχει καθιερωθεί ως δημοφιλής τουριστικός προορισμός, με χιλιάδες επισκέπτες κάθε χρόνο, κυρίως γυναίκες. Έχει αποτελέσει δε και αντικείμενο ενός καναδικού ντοκυμανταίρ με τίτλο *The Final Member*, σχετικά με την προσπάθεια του μουσείου να εξασφαλίσει ένα ανθρώπινο πέος.

## Παραπομπές


## Εξωτερικοί σύνδεσμοι
* 

Κατηγορία:Μουσεία φυσικής ιστορίας
Κατηγορία:Πολιτισμός της Ισλανδίας
Κατηγορία:Πέος
Κατηγορία:Ιατρικά μουσεία
Κατηγορία:Ανδρολογία
Ανδρέας Φακοντής

Ο **Ανδρέας Φακοντής** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Πάφου εκλεγμένος με το ΑΚΕΛ.

## Βιογραφικά στοιχεία
Ο Ανδρέας Φακοντής γεννήθηκε στη Γεροσκήπου στις 22 Οκτωβρίου 1964. Παρακολούθησε μαθήματα πολιτικών επιστημών, οικονομίας και επικοινωνίας σε ανώτερη σχολή στη Γερμανία. Εργάζεται ως συνδικαλιστής. 

Είναι παντρεμένος με τη Μάρω Χαραλάμπους και έχει ένα υιό και δύο κόρες.

## Πολιτική διαδρομή
Σε νεαρή ηλικία ήταν μέλος της Παγκύπριας Ενιαίας Οργάνωσης Μαθητών (ΠΕΟΜ) και της Ενιαίας Δημοκρατικής Οργάνωσης Νεολαίας (ΕΔΟΝ). Στις Δημοτικές εκλογές του 1996 εκλέχθηκε δημοτικός σύμβουλος στον Δήμο Πάφου με το ΑΚΕΛ, θέση στην οποία επανεκλέχθηκε στις Δημοτικές εκλογές του 2001. Ήταν ο επικεφαλής της δημοτικής ομάδας του ΑΚΕΛ στον Δήμο Πάφου.

Επιπρόσθετα διετέλεσε μέλος του Συμβουλίου Αποχετεύσεων Πάφου (1997-2006). Ακόμη, ήταν επαρχιακός γραμματέας της Παγκύπριας Εργατικής Ομοσπονδίας (ΠΕΟ). Από το 1992 είναι μέλος του Γενικού Συμβουλίου και του Εκτελεστικού Συμβουλίου της ΠΕΟ. Από το 1996 είναι μέλος της γραμματείας της επαρχιακής επιτροπής του ΑΚΕΛ Πάφου και μέλος της Κεντρικής Επιτροπής του ΑΚΕΛ. Συμμετέχει στο Γραφείο Περιβάλλοντος, στο Γραφείο Μεταφορών και στο Γραφείο Αρχής Λιμένων του κόμματος. Επιπλέον, είναι μέλος της γραμματείας της Συντονιστικής Κομμάτων και οργανώσεων Πάφων. Επιπρόσθετα, είναι μέλος του Παγκύπριου Συμβουλίου Ειρήνης.

Εκλέχτηκε για πρώτη φορά βουλευτής στις βουλευτικές εκλογές του 2006 στην Εκλογική Περιφέρεια Πάφου με το ΑΚΕΛ για την Θ΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2011 για την Ι΄ Κοινοβουλευτική Περίοδο και στις βουλευτικές εκλογές του 2016 για την ΙΑ΄ Κοινοβουλευτική Περίοδο.

Ως βουλευτής, διετέλεσε πρόεδρος της Κοινοβουλευτικής Επιτροπής Περιβάλλοντος και αναπληρωτής πρόεδρος της Κοινοβουλευτικής Επιτροπής Εργασίας, Πρόνοιας και Κοινωνικών Ασφαλίσεων. Είναι πρόεδρος της Κοινοβουλευτικής Επιτροπής Εργασίας, Πρόνοιας και Κοινωνικών Ασφαλίσεων, μέλος της Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού και της Κοινοβουλευτικής Επιτροπής Μεταφορών, Επικοινωνιών και Έργων και μέλος της αντιπροσωπίας της Βουλής στη Διακοινοβουλευτική Διάσκεψη για τη Σταθερότητα, τον Οικονομικό Συντονισμό και τη Διακυβέρνηση στην Ευρωπαϊκή Ένωση.

Δεν διεκδίκησε επανεκλογή στις βουλευτικές εκλογές του 2021.

## Παραπομπές

## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Πάφου
Κατηγορία:Κύπριοι συνδικαλιστές
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Άγιος Ηλίας (αποσαφήνιση)

Με την ονομασία **Άγιος Ηλίας** μπορεί να αναφερόμαστε σε:

## Πρόσωπα
* Προφήτης Ηλίας, προφήτης της Βίβλου και του Κορανίου, άγιος της Ορθόδοξης Εκκλησιάς, της Καθολικής Εκκλησίας και άλλων ομολογιών, που η μνήμη του τιμάται στις 20 Ιουλίου.
* Ηλίας Α΄ Ιεροσολύμων (; - 518), πατριάρχης Ιεροσολύμων και άγιος της Ορθόδοξης Εκκλησιάς, της Καθολικής Εκκλησίας και άλλων ομολογιών.
* Άγιος Ηλίας ο Νέος (823 - 903), άγιος της Ορθόδοξης Εκκλησίας, της Καθολικής Εκκλησίας και άλλων ομολογιών.
* Άγιος Ηλίας ο Αρδούνης (; - 1686), Έλληνας νεομάρτυρας, άγιος της Ορθόδοξης Εκκλησίας από την Μεσσηνία, η μνήμη του τιμάται 31 Ιανουαρίου.
* Ηλίας ή Ηλεί, μάρτυς, η Ορθόδοξη Εκκλησία τιμά τη μνήμη του στις 19 Δεκεμβρίου (μαζί με του Πρόβου και του Άρεως).
* Ηλιάδης ή Ηλίας, μάρτυς, η Ορθόδοξη Εκκλησία τιμά τη μνήμη του στις 9 Μαρτίου, των Τεσσαράκοντα μαρτύρων.
* Ηλίας, μάρτυς, η Ορθόδοξη Εκκλησία τιμά τη μνήμη του στις 17 Σεπτεμβρίου (μαζί με του Πατερμούθιου).
* Ηλίας, ο όσιος, η Ορθόδοξη Εκκλησία τιμά τη μνήμη του στις 3 Νοεμβρίου.
* Ηλίας ή Ηλιού, όσιος ο θαυματουργός, η Ορθόδοξη Εκκλησία τιμά τη μνήμη του στις 12 Ιανουαρίου.
* Ηλίας, μάρτυς, η Ορθόδοξη Εκκλησία τιμά τη μνήμη του στις 16 Φεβρουαρίου (μαζί με του Ουάλη).
* Ηλίας, μάρτυς, η Ορθόδοξη Εκκλησία τιμά τη μνήμη του στις 16 Φεβρουαρίου (μαζί με των Ιερεμία, Ησαΐα, Σαμουήλ και Δανιήλ).
* Ηλίας, νεομάρτυς ο Τραπεζούντιος, η Ορθόδοξη Εκκλησία τιμά τη μνήμη του στις 27 Φεβρουαρίου.
* Ηλίας, μάρτυς, η Ορθόδοξη Εκκλησία τιμά τη μνήμη του 29 Μαρτίου.

## Γεωγραφία
; Οικισμοί της Ελλάδας
Οικισμοί της περιφερειακής ενότητας Ηλείας:
* Άγιος Ηλίας Αλιφείρας, εγκαταλελειμμένος οικισμός του δήμου Ανδρίτσαινας - Κρεστένων.
* Άγιος Ηλίας ΉλΙδας, οικισμός του δήμου Ήλιδας.
* Άγιος Ηλίας Ζαχάρως, οικισμός του δήμου Ζαχάρως.
* Άγιος Ηλίας Πύργου, οικισμός του δήμου Πύργου.
Άλλοι οικισμοί:
* Άγιος Ηλίας Αιτωλοακαρνανίας, οικισμός της περιφερειακής ενότητας Αιτωλοακαρνανίας.
* Άγιος Ηλίας Αιγίου, οικισμός της περιφερειακής ενότητας Αχαΐας.
* Άγιος Ηλίας Καστοριάς, οικισμός της περιφερειακής ενότητας Καστοριάς.
* Άγιος Ηλίας Κέρκυρας, οικισμός της νήσου Κέρκυρα.
* Άγιος Ηλίας Κυθήρων, οικισμός της νήσου Κύθηρα.
* Άγιος Ηλίας Λευκάδας, οικισμός της περιφερειακής ενότητας Λευκάδας.
* Άγιος Ηλίας Σάμου, οικισμός της νήσου Σάμος.
; Οικισμοί της Κύπρου
* Άγιος Ηλίας Αμμοχώστου, οικισμός της επαρχίας Αμμοχώστου.

; Ορεινά συμπλέγματα
* Όρος Αγίου Ηλία, το δεύτερο ψηλότερο όρος του Καναδά και των Ηνωμένων Πολιτιών, στα σύνορα της πολιτείας της Αλάσκας και του εδάφους του Γιούκον.
* Οροσειρά Αγίου Ηλία, οροσειρά της Βόρειας Αμερικής που ξεκινά από την Αλάσκα και φτάνει έως την Βρετανική Κολομβία.
* Κάρμηλος ή *Άγιος Ηλίας*, όρος της ιστορικής περιοχής της Παλαιστίνης.
* Όλυμπος Λέσβου ή *Άγιος Ηλίας*, όρος της νήσου Λέσβος.

## Διάφορα
* Άγιος Ηλίας (Ρυμουλκό), ρυμουλκό του Ελληνικού Πολεμικού Ναυτικού.

## Δείτε επίσης
* Προφήτης Ηλίας (αποσαφήνιση)
* Ηλίας (αποσαφήνιση)

Κατηγορία:Αποσαφηνίσεις ελληνικών τοπωνυμίων
Άριστος Δαμιανού

Ο **Άριστος Δαμιανού** (Αμμόχωστος, 3 Ιουνίου 1972 - ) είναι Ελληνοκύπριος πολιτικός. Από το 2011 είναι βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ.

## Βιογραφικά Στοιχεία
Ο Άριστος Δαμιανού γεννήθηκε στην Αμμόχωστο στις 3 Ιουνίου 1972. Ομιλεί, πέρα από την ελληνική, την αγγλική γλώσσα. Σπούδασε νομικά στο Πανεπιστήμιο Μίντλσεξ. Ακολούθησε μεταπτυχιακές σπουδές στο δημόσιο διεθνές δίκαιο στο Πανεπιστήμιο Κουίν Μέρι του Λονδίνου. Εργάζεται ως δικηγόρος.

Είναι νυμφευμένος με τη Σταύρη Καλοψιδιώτου και έχει ένα υιό.

## Πολιτική διαδρομή
Είναι μέλος του ΑΚΕΛ από το 1988. Είναι μέλος της Επαρχιακής Επιτροπής του ΑΚΕΛ Λευκωσίας-Κερύνειας, μέλος του Κεντρικού Συμβουλίου της Ενιαίας Δημοκρατικής Οργάνωσης Νεολαίας (ΕΔΟΝ) και υπεύθυνος Διεθνών Σχέσεων του Κεντρικού Συμβουλίου της ΕΔΟΝ, υπεύθυνος του Γραφείου Νομικών της Κεντρικής Επιτροπής του ΑΚΕΛ από το 1999, μέλος των Γραφείων Κυπριακού και Τύπου της Κεντρικής Επιτροπής του ΑΚΕΛ, μέλος της Κεντρικής Επιτροπής του ΑΚΕΛ από το 2005 και μέλος του Πολιτικού Γραφείου του ΑΚΕΛ.

Στις βουλευτικές εκλογές του 2011 εκλέχθηκε βουλευτής στην Εκλογική Περιφέρεια Λευκωσίας με το ΑΚΕΛ για την Ι΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2016 για την ΙΑ΄ Κοινοβουλευτική Περίοδο. 

Ως βουλευτής, είναι μέλος της Κοινοβουλευτικής Επιτροπής Θεσμών, Αξιών και Επιτρόπου Διοικήσεως, της Κοινοβουλευτικής Επιτροπής Νομικών και της Κοινοβουλευτικής Επιτροπής Οικονομικών και Προϋπολογισμού. Επιπλέον, είναι μέλος της αντιπροσωπίας της Βουλής στη Διακοινοβουλευτική Διάσκεψη για την Κοινή Εξωτερική Πολιτική και Πολιτική Ασφάλειας και την Κοινή Πολιτική Ασφάλειας και Άμυνας.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Παραπομπές


## Πηγές
* 
* 

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Κατηγορία:Απόφοιτοι Πανεπιστημίου του Μίντλσεξ